
Γενικοί κανόνες χρήσης του όρου «Τοπικός Οίνος» ως 
περιγραφικού στοιχείου επιτραπέζιου οίνου. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντες υπόψη: 

1) Το άρθρο 22 παρ. 3 του Ν. 992/1979 «περί οργανώ- 
σεως των διοικητικών υπηρεσιών για την εφαρμογή της 
Συνθήκης προσχωρήσεως της Ελλάδος στην Ευρωπαϊκή 
Κοινότητα και ρυθμίσεως συναφών θεσμικών και οργα¬ 
νωτικών θεμάτων» (ΦΕΚ 280/Α/21-12-1979). 

2) Το άρθρο 1 παρ. 1,2,3 καιδτου Ν. 1338/1983«Εφαρ- 
μογή του Κοινοτικού δικαίου» (ΦΕΚ 34/Α/17-3-83) όπως 
τροποποιήθηκε και συμπληρώθηκε με το άρθρο 6 του Ν. 
1440/84 «Συμμετοχή της Ελλάδος στο κεφάλαιο, στα 
αποθεματικά και σπς προβλέψεις της Ευρωπαϊκής Τρά¬ 
πεζας Επενδύσεων, στο κεφάλαιο της Ευρωπαϊκής Κοι¬ 
νότητας Άνθρακος και Χάλυβος και του Οργανισμού ΕΥ- 
ΡΑΤΟΜ (ΦΕΚ 70/Α/21/-5-84) και του άρθρου 65 του Ν. 
1892/90 (ΦΕΚ) 101/Α/84. 

3) Το άρθρο 10 παρ.1 του ΝΔ 243/1969 (ΦΕΚ 144/Α/25- 
7-69) «περί βελτιώσεως και προστασίας της αμπελουργι¬ 
κής παραγωγής». 

4) Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (Α 137) το οποίο προστέθηκε με το 
άρθρο 27του Ν. 2081/1992 όπως έχει ανπκατασταθεί από 
το άρθρο 1 παραγρ. 2α του Ν. 2469/1997 (Α 138). 

5) Το άρθρο 72 παρ. 2,3,4 και 5 του Καν. (ΕΟΚ) 822/87 


του Συμβουλίου της 16ης Μαρτίου 1987 για την κοινή ορ¬ 
γάνωση της αμπελοοινικής αγοράς (1.84/27-3-1997). 

6) Τον Κανονισμό ΕΟΚ 2392/89 του Συμβουλίου «Περί 
των γενικών κανόνων για την περιγραφή και την παρου¬ 
σίαση οίνων και γλευκών σταφυλής» (Ι_ 232/9-8-89) και ιδι¬ 
αίτερα την παράγραφο 3 του άρθρου 2, καθώς και τα άρ¬ 
θρα 3, 4,5,6 και 7. 

7) Τον Κανονισμό ΕΟΚ 3201/90 της Εππροπής περί «των 
λεπτομερειών εφαρμογής για τον χαρακτηρισμό και την 
παρουσίαση οίνων καιγλευκώνσταφυλής» (1309/8-11-90). 

8) Τη με αριθ.1107147/1239/006Α/4-10-96 (ΦΕΚ 
992/Β/7-10-96) κοινή απόφαση του Πρωθυπουργού και 
του Υπουργού Οικονομικών για «Ανάθεση αρμοδιοτήτων 
του Υπουργού Οικονομικών στους Υφυπουργούς Οικονο¬ 
μικών». 

9) Τη με αριθ. 59/11 -5-99 γνωμοδότηση της ΚΕΠΟ. 

10) Το γεγονός ότι από τις διατάξεις της παρούσας δεν 
προκύπτει δαπάνη σε βάρος του κρατικού Προϋπολογι¬ 
σμού, αποφασίζουμε: 

Άρθρο 1 

1) Με την παρούσα απόφαση θεσπίζονται οι γενικοί κα¬ 
νόνες χρήσης του όρου «Τοπικός Οίνος» ως περιγραφι¬ 
κού στοιχείου επιτραπέζιων οίνων, σε εφαρμογή του άρ¬ 
θρου 72 του Κανονισμού ΕΟΚ822/87του Συμβουλίου, κα¬ 
θώς και των άρθρων 2, 3, 4 και 5 του Κανονισμού ΕΟΚ 
2392/89 του Συμβουλίου, εκτός των επιτραπέζιων οίνων 
«Ρετσίνα». 

2) Οι διατάξεις της παρούσας απόφασης ισχύουν ανά¬ 
λογα και για τους επιτραπέζιους οίνους που χρησιμοποι¬ 
ούν τον όρο «ονομασία κατά παράδοση» εκτός των επι¬ 
τραπέζιων οίνων «Ρετσίνα». 

3) Το δικαίωμα να φέρεται στην αγορά με τον όρο «Το¬ 
πικός Οίνος» σε συνδυασμό με ένδειξη γεωγραφικής πε¬ 
ριοχής δηλωτικής της καταγωγής του, αναγνωρίζεται για 
τον επιτραπέζιο οίνο που: 

α) Παράγεται από τη σταφυλική παραγωγή αμπελώνων, 
οι οποίοι συνιστούν την αμπελουργική περιοχή καταγω¬ 
γής του. 

β) Προέρχεται από οινοποιήσιμες ποικιλίες συνιστώμε- 
νες ή και επιτρεπόμενες για την αμπελουργική περιοχή 
καταγωγής του. 

γ) Πληροί τους όρους της απόφασης αυτής καθώς και 
εκείνης που ρυθμίζει τις λεπτομέρειες παραγωγής του. 

4) Οι επιτραπέζιοι οίνοι, για τους οποίους έχει αναγνω- 
ρισθεί το δικαίωμα να φέρονται στην αγορά με τον όρο 

«Τοπικός Οίνος» σε συνδυασμό με ένδειξη γεωγραφικής 
ενότητας, δηλωτικής της καταγωγής τους, ονομάζονται 
συνοπτικά «Τοπικοί Οίνοι». 

5) Η ένδειξη της γεωγραφικής περιοχής που συνοδεύει 
τον όρο «Τοπικός Οίνος» και είναι δηλωτική της καταγω¬ 
γής του οίνου μπορεί με την επιφύλαξη του άρθρου 2 της 
παρούσας να αναφέρεται σε: 

α) Ένα αμπελουργικό διαμέρισμα π.χ. Τοπικός Οίνος 
Κρήτης. Τα αμπελουργικά διαμερίσματα δεν συμπίπτουν 
με τα διοικητικά και ορίζονται ως εξής: Θράκη, Μακεδο¬ 
νία, Ήπειρος, Θεσσαλία, Στερεά Ελλάδα, Ιόνια νησιά, νη¬ 
σιά του Αιγαίου πελάγους, Πελοπόννησος, Κρήτη. 

β) Μία αμπελουργική περιοχή μεγαλύτερη του Νομού 
π.χ. Τοπικός Οίνος πλαγιών Κορινθιακού. 

γ) Ένα Νομό ή μία επαρχία π.χ. Τοπικός Οίνος Μεσση¬ 
νίας, Τ οπικός Οίνος Πυλίας, Δωδεκανησιακός Τ οπικός Οί¬ 
νος, Κυκλαδίτικος Τοπικός Οίνος κλπ. 

δ) Μία αμπελουργική περιοχή μικρότερη του Νομού 
π.χ. Τοπικός Οίνος πλαγιών Αιγιαλείας. 

Με την απόφαση του άρθρου 9 της παρούσας που κα¬ 
θορίζει τις λεπτομέρειες παραγωγής του τοπικού οίνου 
ορίζονται η γεωγραφική περιοχή καταγωγής του οίνου 
και οι παραλλαγές των ονομάτων που μπορούν να χρησι¬ 
μοποιηθούν όπως π.χ. Τοπικός Οίνος Πελοποννήσου ή 
Πελοποννησιακός Τοπικός Οίνος, Τοπικός Οίνος Μεσση¬ 
νίας ή Μεσσηνιακός Τοπικός Οίνος. 

Αρθρο 2 

1) Σε συνδυασμό με τον όρο «Τοπικός Οίνος» δεν επι¬ 
τρέπεται να χρησιμοποιούνται ως γεωγραφικές ενδείξεις 
δηλωτικές της καταγωγής του οίνου: 

α) Τοπωνυμικές ενδείξεις που έχουν αναγνωρισθεί ως 
«Ονομασίες Προελεύσεως» οίνων καθώς και γεωγραφι¬ 
κές ενδείξεις και άλλα στοιχεία που υποδηλώνουν, κατά 
οποιοδήποτε τρόπο, μία ζώνη «Ονομασίας Προελεύσε¬ 
ως». 

β) Τα ονόματα των κοινοτήτων που συνιστούν μία ζώνη 
«Ονομασίας Προελεύσεως». 

γ) Γεωγραφικές ενδείξεις που έχουν αναγνωρισθεί ως 
δηλωτικές καταγωγής άλλου «Τοπικού Οίνου» ή οίνου με 
«Ονομασία κατά παράδοση», με εξαίρεση τον επιτραπέ¬ 
ζιο οίνο «Ρετσίνα». 

2) Εφόσον σε ένα Νομό υφίσταται αμπελουργική ζώνη 
καταγωγής οίνου με «Ονομασία Προελεύσεως» δεν επι¬ 
τρέπεται να χρησιμοποιηθεί το όνομα της επαρχίας ή του 
Νομού ως γεωγραφική ένδειξη δηλωτική της καταγωγής: 

α) Τοπικού οίνου που παράγεται από σταφυλές αμπε¬ 
λώνων που βρίσκονται εξ ολοκλήρου ή κατά ένα μέρος, 
εντός της γεωγραφικής περιοχής της ζώνης «Ονομασίας 
Προελεύσεως», παρά μόνο στην περίπτωση που ο τοπι¬ 
κός οίνος είναι διαφορετικού χρώματος από τον οίνο 
«Ονομασίας Προελεύσεως» εκτός εάν διαφορετικά ειση- 
/είται με νόμιμη απόφαση του ο διεπαγγελματικός σύν¬ 
δεσμος της περιοχής ο οποίος έχει την ευθύνη του ελέγ- 
Κου (χημικού, οργανοληπτικού και ετικέτας), τόσο του οί- 
/ου «Ονομασίας Προελεύσεως» όσο και του τοπικού 
3ίνου και ενεργεί έτσι ώστε να μην δημιουργείται αθέμι¬ 
τος ανταγωνισμός σε βάρος του οίνου «Ονομασίας Προ- 
ίλεύσεως». 

β) Τοπικού οίνου που παράγεται από σταφυλές αμπε¬ 
λώνων που βρίσκονται εξ ολοκλήρου, εκτός ζώνης «Ονο- 
ιασίας Προελεύσεως», παρά μόνο στην περίπτωση που ο 
τοπικός οίνος είναι ή διαφορετικού χρώματος ή διαφορε¬ 
τικής ποικιλιακής σύνθεσης με τον οίνο «Ονομασίας Προ- 
Λεύσεως». 


Άρθρο 3 

1) Το δικαίωμα χρήσης του όρου «Τοπικός Οίνος», σε 
συνδυασμό με γεωγραφική ένδειξη Νομού, επαρχίας, 
αμπελουργικής περιοχής μικρότερης ή μεγαλύτερης του 
Νομού, αναγνωρίζεται για οίνο που παράγεται από στα¬ 
φυλές αμπελώνων οι οποίοι συνιστούν αμπελουργική πε¬ 
ριοχή παραγωγής οίνων και πληρούν τις κατωτέρω προϋ¬ 
ποθέσεις: 

α) Προέρχονται από αμπελώνες στους οποίους καλ¬ 
λιεργούνται αποκλειστικά και μόνο συνιστώμενες ή και 
επιτρεπόμενες για την περιοχή ποικιλίες οινοποιίας. Η συ- 
γκαλλιέργειατους με μη συνιστώμενες ή επιτρεπόμενες 
ποικιλίες οινοποιίας ή με ποικιλίες διπλής ή τριπλής χρή¬ 
σης ή με ποικιλίες σταφιδοποιίας ή επιτραπέζιων σταφυ- 
λών, αποτελεί κύριο παράγοντα για τη μη υπαγωγή των 
αμπελοτεμαχίων που βρίσκονται στην περιοχή παραγω¬ 
γής οίνων, στους δικαιούμενους τη χρήση της ένδειξης 
«Τοπικός Οίνος». 

β) Οι αμπελώνες βρίσκονται σε εδάφη κατάλληλα για 
αμπελοκαλλιέργεια. Αποκλείονται αμπελοτεμάχια που 
βρίσκονται σε εδάφη με ακατάλληλη κλίση, κακή σύστα¬ 
ση, υπερβολικό υψόμετρο, βαλτώδη, με υψηλό υδατικό 
ορίζοντα ή που δεν στραγγίζουν καλά, καθώς και όσα βρί¬ 
σκονται στο βάθος κοιλάδων με δυσμενές μικροκλίμα και 
όσα είναι έκδηλα ακατάλληλα για αμπελοκαλλιέργεια. 

γ) Η στρεμματική απόδοση του αμπελώνα, του οποίου η 
σταφυλική παραγωγή προορίζεται για παραγωγή τοπικού 
οίνου, δεν είναι μεγαλύτερη της μέσης στρεμμαπκής από¬ 
δοσης των αμπελουργικών εκμεταλλεύσεων παραγωγής 
επιτραπέζιων οίνων της ίδιας αμπελουργικής περιοχής και 
δεν θα οφείλεται σε υπερβολική λίπανση, άρδευση, ή 
εφαρμογή καλλιεργητικών τεχνικών που αποσκοπούν στην 
αύξηση της ποσότητας σε βάρος της ποιότητας. 

2) Το δικαίωμα χρήσης του όρου «Τοπικός Οίνος» σε 
συνδυασμό με γεωγραφική ένδειξη αμπελουργικού δια¬ 
μερίσματος αναγνωρίζεται για οίνο που προέρχεται από: 

α) «Τοπικό οίνο» της παραγράφου 1 του άρθρου αυτού, 
β) Ανάμιξη: 

- Τοπικών οίνων με γεωγραφική ένδειξη Νομού, επαρ¬ 
χίας ή περιοχής μεταξύ τους. 

- Τοπικών οίνων με γεωγραφική ένδειξη Νομού επαρ¬ 
χίας ή περιοχής με οίνους από ποικιλίες αμπέλου και πε- 
ριοχές που μπορούν να δώσουν οίνους της κατηγορίας 
«Ονομασιών Προελεύσεως». 

Προϋπόθεση για τους οίνους της παρούσας περίπτω¬ 
σης β) αποτελεί ότι όλοι αυτοί οι οίνοι που αναμιγνύονται 
έχουν κοινή προέλευση, το υπόψη αμπελουργικό διαμέρι¬ 
σμα και η ανάμιξη γίνεται εντός του διαμερίσματος, είτε 
στο στάδιο της παραγωγής, είτε στο στάδιο της εμπορίας. 

γ) Συνοινοποίηση σταφυλών ή γλευκών προερχομένων 
από αμπελουργικές περιοχές καταγωγής τοπικών οίνων, 
ως και από αμπελουργικές ζώνες παραγωγής οίνων 
«Ονομασίας Προελεύσεως», εφόσον αυτές υπάγονται 
στο υπόψη αμπελουργικό διαμέρισμα. 

Άρθρο 4 

Οι επιτραπέζιοι οίνοι που δικαιούνται τη χρήση του 
όρου «Τοπικός Οίνος»: 

α) Με γεωγραφική ένδειξη αμπελουργικού διαμερίσμα¬ 
τος παράγονται σε οινοποιεία που βρίσκονται μέσα στο 
αμπελουργικό διαμέρισμα. 

β) Με γεωγραφική ένδειξη αμπελουργικής περιοχής 
που εκτείνεται σε περισσότερους του ενός νομού, παρά- 
γονται σε οινοποιεία που βρίσκονται μέσα στους νομούς 
αυτούς. 


* 





* 

γ) Με γεωγραφική ένδειξη επαρχίας, νομού ή αμπε¬ 
λουργικής περιοχής μικρότερης του νομού, παράγονται 
σε οινοποιεία που βρίσκονται μέσα στο νομό ή σε όμο¬ 
ρους νομούς. 

Οι σταφυλές από τον αμπελώνα στους χώρους της 
γλευκοποίησης δεν διακινούνται χύμα αλλά σε κατάλλη¬ 
λα δοχεία, και συνοδεύονται από αμπελοοινικά συνοδευ¬ 
τικά έγγραφα, όπως προβλέπεται στην Εθνική και Κοινο¬ 
τική Νομοθεσία. 

Άρθρο 5 

Για τους τοπικούς οίνους δεν υφίσταται περιορισμός 
ως προς τον τύπο του οίνου. Με την ίδια γεωγραφική έν¬ 
δειξη μπορούν να κυκλοφορούν επιτραπέζιοι οίνοι διάφο¬ 
ρου χρώματος και τύπου με την προϋπόθεση ότι έχει ανα- 
γνωρισθεί για τους οίνους αυτούς το δικαίωμα χρήσης 
του όρου «Τοπικός Οίνος». 

Άρθρο 6 

1) Ο επιτραπέζιος οίνος, για τον οποίο έχει αναγνωρι- 
σθεί το δικαίωμα χρήσης του όρου «Τοπικός Οίνος» σε 
συνδυασμό με γεωγραφική ένδειξη νομού, επαρχίας ή 
περιοχής καταγωγής, παράγεται από: 

α) Συνοινοποίηση σταφυλών ή γλευκών σταφυλών των 
ποικιλιών που προβλέπονται από τη σχετική Υπουργική 
Απόφαση του άρθρου 9 της παρούσας απόφασης με την 
οποία ρυθμίζονται οι λεπτομέρειες παραγωγής του. 

β) Ανάμιξη οίνων από τις ποικιλίες της προηγούμενης 
περίπτωσης α) με την προϋπόθεση ότι η ανάμιξη γίνεται 
στο στάδιο της παραγωγής και όχι στο στάδιο της εμπο¬ 
ρίας. 

2) Ο επιτραπέζιος οίνος για τον οποίο έχει αναγνωρι- 
σθεί το δικαίωμα χρήσης του όρου «Τοπικός Οίνος» σε 
συνδυασμό με γεωγραφική ένδειξη αμπελουργικού δια¬ 
μερίσματος παράγεται από: 

α) Συνοινοποίηση σταφυλών ή γλευκών σταφυλών, 
σύμφωνα με το άρθρο 3 παράγραφος 2γ, της απόφασης 
αυτής. 

β) Ανάμιξη οίνων με τις προϋποθέσεις που ορίζονται 
στο άρθρο 3 παράγραφος 2 περίπτωση β της απόφασης 
αυτής. Η ανάμιξη μπορεί να γίνει τόσο στο στάδιο της πα¬ 
ραγωγής όσο και στο στάδιο της εμπορίας. 

Οι λεπτομέρειες παραγωγής του οίνου αυτού ρυθμίζο¬ 
νται με την Υπουργική Απόφαση που προβλέπεται στο άρ¬ 
θρο 9 της παρούσας απόφασης με την οποία αναγνωρί¬ 
ζεται το δικαίωμα χρήσης της γεωγραφικής ένδειξης. 

Άρθρο 7 

1) Για τις μεθόδους παρασκευής και επεξεργασίας των 
τοπικών οίνων έχουν εφαρμογή οι Κοινοτικές διατάξεις 
και στις περιπτώσεις που προβλέπεται παρέκκλιση ή δεν 
ρυθμίζονται από αυτές, έχουν εφαρμογή οι διατάξεις της 
Εθνικής Νομοθεσίας. 

2) Με την Υπουργική Απόφαση του άρθρου 9, που κα¬ 
θορίζει τους γενικούς κανόνες παραγωγής ενός συγκε¬ 
κριμένου τοπικού οίνου, μπορεί ειδικότερα να επιτρέπε¬ 
ται: 

α) Ο εμπλουτισμός σε σάκχαρα του γλεύκους που προ¬ 
ορίζεται για την παραγωγή τοπικού οίνου εφόσον οι κλι- 
ματολογικές συνθήκες της περιοχής και ο δυναμικός αλ¬ 
κοολικός τίτλός που διαμορφώνεται συνήθως στα γλεύ- 
κη, σε συνδυασμό με τον αλκοολικό τίτλο πώλησης του 
οίνου, δικαιολογούν την εφαρμογή της τεχνικής αυτής. 


β) Η γλύκανση (ΕΟυΐΟΟΡΑΤΙΟΝ) του ξηρού τοπικού οί¬ 
νου. 

Ο εμπλουτισμός του γλεύκους σε σάκχαρα γίνεται: 

- Με συμπυκνωμένο ανακαθαρισμένο γλεύκος σταφυ¬ 
λής, ανεξαρτήτως περιοχής προελεύσεως. 

- Με συμπυκνωμένο γλεύκος σταφυλής από συνιστώ- 
μενες και επιτρεπόμενες για τον τοπικό οίνο, ποικιλίες 
αμπέλου, εφόσον τα γλεύκη έχουν παραχθεί από τη στα¬ 
φυλική παραγωγή αμπελώνων της ίδιας με τον τοπικό οί¬ 
νο, αμπελουργικής περιοχής. 

3) Η ανάμιξη τοπικών οίνων που δικαιούνται χρήσης της 
αυτής γεωγραφικής ένδειξης καταγωγής, επιτρέπεται με 
την επιφύλαξη των γενικών διατάξεων για ανάμιξη οίνων. 

4) Απώλεια του δικαιώματος χρήσης γεωγραφικής έν¬ 
δειξης νομού, επαρχίας ή περιοχής συνεπάγεται η ανάμι¬ 
ξη τοπικών οίνων με: 

α) επιτραπέζιους οίνους, 

β) τοπικούς οίνους δικαιουμένων άλλων γεωγραφικών 
ενδείξεων, 

γ) οίνους με «Ονομασία Προελεύσεως». 

5) Απώλεια του δικαιώματος χρήσης γεωγραφικής έν- ί 
δειξης συγκεκριμένου αμπελουργικού διαμερίσματος, 
συνεπάγεται η ανάμιξη τοπικού οίνου με: 

α) τοπικούς οίνους άλλου αμπελουργικού διαμερίσμα- 
τος, ρ 

β) επιτραπέζιους οίνους, 

γ) οίνους με «Ονομασία Προελεύσεως» άλλου αμπε¬ 
λουργικού διαμερίσματος. 

Άρθρο 8 

1) Το δικαίωμα χρήσης του όρου «Τοπικός Οίνος» με γε¬ 
ωγραφική ένδειξη καταγωγής, αναγνωρίζεται με την 
Υπουργική Απόφαση που προβλέπεται στο άρθρο 9, μετά 
από γνωμοδότηση της ΚΕΠΟ, εφόσον υπάρχει σχετικό αί¬ 
τημα από φορείς που έχουν το δικαίωμα υποβολής αιτή¬ 
ματος, σύμφωνα με τις παραγράφους 2, 3 και 4 του άρ¬ 
θρου αυτού. 

2) Αίτημα για αναγνώριση του δικαιώματος χρήσης του 

όρου «Τοπικός Οίνος» με συγκεκριμένη ένδειξη Νομού, 
επαρχίας ή αμπελουργικής περιοχής καταγωγής, υπο¬ 
βάλλεται από συνεταιριστικές αμπελουργικές ή οινοποιη- 
τικές οργανώσεις και γενικά από φυσικά ή νομικά πρόσω¬ 
πα που έχουν αμπελώνες στην υπόψη περιοχή, όπως οι 
αμπελουργοί που διαθέτουν ομαδικό αμπελώνα, οι ιδιω¬ 
τικές αμπελουργικές εκμεταλλεύσεις, εφόσον διαθέτουν 
οινοποιητικές εγκαταστάσεις, οι ομάδες οινοπαραγωγών 
κ.λ.π. | 

Ανεξάρτητα από το φορέα υποβολής του αιτήματος, η | 
αναγνώριση του ως άνω δικαιώματος συνεπάγεται τη | 
χρήση του όρου «Τοπικός Οίνος» σε συνδυασμό με συ¬ 
γκεκριμένη ένδειξη καταγωγής, από όλους τους φορείς 
που αξιοποιούντη σταφυλική παραγωγή των αμπελώνων 
που συνιστούν την περιοχή καταγωγής του συγκεκριμέ¬ 
νου αυτού τοπικού οίνου. 

3) Αίτημα για αναγνώριση του δικαιώματος χρήσης του 

όρου «Τοπικός Οίνος» με συγκεκριμένη ένδειξη νομού, 
επαρχίας ή αμπελουργικής περιοχής καταγωγής, υπο¬ 
βάλλεται και από ιδιωτικές οινοποιητικές επιχειρήσεις 
που επισυνάπτουν στο αίτημά τους, είτε ενυπόγραφη κα¬ 
τάσταση αμπελουργών με τους οποίους έχουν υπογρά¬ 
ψει σύμβαση προμήθειας της σταφυλικής τους παραγω¬ 
γής για περίοδο μεγαλύτερη των πέντε (5) ετών, είτε σύμ¬ 
βαση της ίδιας διάρκειας με ένα ή περισσότερους από 
τους φορείς που αναφέρονται στην παράγραφο 2 του άρ¬ 
θρου αυτού. } 

4) Αίτημα για αναγνώριση του δικαιώματος χρήσης του 
όρου «Τοπικός Οίνος» με γεωγραφική ένδειξη αμπελουρ¬ 
γικού διαμερίσματος έχουν όλοι οι φορείς που αναφέρο- 
νται στις προηγούμενες παραγράφους 2 και 3, εφόσον 
διαθέτουν αμπελώνες ή οινοποιητικές εγκαταστάσεις κα¬ 
τά περίπτωση, εντός του αμπελουργικού διαμερίσματος, 
του οποίου το όνομα αποτελεί την αιτούμενη γεωγραφική 
ένδειξη. 

Δικαίωμα χρήσης της αναγνωρισμένης γεωγραφικής 
ένδειξης, έχουν εκτός από τους φορείς των παραγράφων 
2 και 3 του παρόντος άρθρου, τα φυσικά ή νομικά πρό¬ 
σωπα ακόμη και όταν δεν έχουν έδρα ή οινοποιητική εγκα¬ 
τάσταση στο υπόψη αμπελουργικό διαμέρισμα, εφόσον 
εμπορεύονται ή προτίθενται να εμπορευθούν τους τοπι¬ 
κούς οίνους του διαμερίσματος αυτού, είτε αυτούσιους, 
είτε έπειτα από ανάμιξη τους με τις προϋποθέσεις του άρ¬ 
θρου 3, παρ. 2, περίπτωση β και των παραγράφων 3,4 και 
5 του άρθρου 7 της παρούσας απόφασης. 

5) Το αίτημα στο οποίο αναφέρονται οι προηγούμενες 
παράγραφοι 2,3 και 4 του άρθρου αυτού υποβάλλεται: 

α) Εάν πρόκειται για τοπικό οίνο με γεωγραφική ένδειξη 
αμπελουργικού διαμερίσματος απ’ευθείας στην αρμόδια 
για τους Οίνους Υπηρεσία του Υπουργείου Γεωργίας που 
εισηγείται στην ΚΕΠΟ. 

β) Εάν πρόκειται για τοπικό οίνο με γεωγραφική ένδειξη 
των λοιπών περιπτώσεων, στη Δ/νση Γεωργίας ή Αγροτι¬ 
κής Ανάπτυξης της περιοχής η οποία το διαβιβάζει στην 
ως άνω Υπηρεσία του Υπουργείου Γεωργίας με δική της 
εισήγηση και παρατηρήσεις. 

Το αίτημα προς τη Δ/νση Αγροτικής Ανάπτυξης ή Γεωρ¬ 
γίας, συνοδεύεται από πληροφορίες σχετικά με: 

- Την οριοθέτηση της περιοχής η οποία συνιστά την 
αμπελουργική περιοχή καταγωγής του οίνου. 

- Τις ποικιλίες από τις οποίες παράγεται ο συγκεκριμέ¬ 
νος τοπικός οίνος, την ποικιλιακή σύνθεση και τα ελάχι¬ 
στα όρια συμμετοχής μιας ή περισσοτέρων ποικιλιών 
στην παραγωγή του τοπικού οίνου. Σημειώνουμε ότι οι 
ποικιλίες πρέπει να αναγράφονται με την επίσημη ονομα¬ 
τολογία και τον κωδικό αριθμό τους, σύμφωνα με τον 
Καν(ΕΟΚ) 3800/91 και τις σχετικές τροποποιήσεις του. 
Επίσης στις περιπτώσεις που υπάρχει συνωνυμία ή τοπι¬ 
κή ονομασία θα αναγράφεται και αυτή. 

- Τη στρεμματική απόδοση κατά ποικιλία καθώς και την 
ακολουθούμενη καλλιεργητική τεχνική. 

- Τον ελάχιστο φυσικό αλκοολικό τίτλο του οίνου, τα ορ¬ 
γανοληπτικά χαρακτηριστικά καθώς και γενικότερα στοι¬ 
χεία της χημικής του σύστασης. 

- Το υψόμετρο στο οποίο βρίσκονται οι αμπελώνες του. 

- Την πρόθεση αναγραφής του ονόματος ή των ονομά¬ 
των των ποικιλιών αμπέλου στην ετικέτα. 

- Χάρτες της συγκεκριμένης, καθώς και της ευρύτερης 
περιοχής. 

Η εισήγηση από τη Διεύθυνση Γεωργίας ή Αγροτικής 
Ανάπτυξης θα συνοδεύεται από: 

- Το αίτημα του ενδιαφερόμενου φορέα με τα απαραί¬ 
τητα συνοδευτικά. 

- Το ποικλιακό δυναμικό της συγκεκριμένης καθώς και 
της ευρύτερης περιοχής σε ποσοστό επίτοις %. 

- Το υψόμετρο των αμπελώνων, τη μέση στρεμματική 
απόδοση και την ακολουθούμενη καλλιεργητική τεχνική 
των αμπελώνων της ευρύτερης αμπελουργικής περιοχής. 

- Τον αριθμό των υφιστάμενων οινοποιητικών εγκατα¬ 
στάσεων, τη χωροταξική κατανομή τους καθώς και την τε¬ 
χνολογική τους δυνατότητα για την παραγωγή αναβαθμι¬ 
σμένων επιτραπέζιων οίνων. 


- Οποιοδήποτε άλλο στοιχείο που θα διευκολύνει το έρ¬ 
γο της ΚΕΠΟ. 

Αρθρο 9 

Με απόφαση του Υπουργού Γεωργίας, μετά από γνω¬ 
μοδότηση της ΚΕΠΟ, η οποία δημοσιεύεται στην Εφημε¬ 
ρίδα της Κυβερνήσεως, γίνεται η αναγνώριση του δικαιώ¬ 
ματος χρήσης του όρου «Τοπικός Οίνος» σε συνδυασμό 
με συγκεκριμένη γεωγραφική ένδειξη κατά τα οριζόμενα 
στο άρθρο 8 της παρούσας απόφασης. 

Με την ως άνω απόφαση ρυθμίζονται οι λεπτομέρειες 
παραγωγής και ενδεχομένως σύνθεσης του κατά τα ορι¬ 
ζόμενα στα άρθρα 6 & 7 της παρούσας και ειδικότερα: 

α) Η οριοθέτηση των αμπελώνων που συνιστούν την 
αμπελουργική περιοχή καταγωγής του οίνου. 

β) Οι συνιστώμενες ή και οι επιτρεπόμενες ποικιλίες από 
τις οποίες θα παράγεται ο συγκεκριμένος τοπικός οίνος ή 
και η ποικιλιακή του σύνθεση. 

γ) Η στρεμματική απόδοση των ποικιλιών αυτών και η 
καλλιεργητική τεχνική που εφαρμόζεται. 

δ) Ο τύπος του οίνου και η μεθοδολογία παρασκευής 
του. 

ε) Οι προϋποθέσεις, τις οποίες πρέπει να πληρούν οι οι- 
νοποιητικές εγκαταστάσεις για να έχουν δικαίωμα χρή¬ 
σης της ένδειξης αυτής. 

στ) Ο αλκοολικός τίτλος καθώς και γενικότερα τα στοι¬ 
χεία της χημικής του σύστασης. 

Άρθρο 10 

1) Ο όρος «Τοπικός Οίνος» αναγράφεται επί της κύριας 
ετικέτας των εμφιαλωμένων οίνων και επί των μέσων συ- 
σκευασίας τους, σε συνδυασμό με τη γεωγραφική ένδει¬ 
ξη καταγωγής του οίνου, η οποία εάν είναι επίθετο προη¬ 
γείται ενώ εάν είναι ουσιαστικό ακολουθεί τον όρο αυτό, 
αναγραφόμενη με το ίδιο μέγεθος, σχήμα και χρώμα 
γραμμάτων και γενικά κατά τέτοιο τρόπο, ώστε οι ενδεί¬ 
ξεις αυτές να αποτελούν ένα ενιαίο ευανάγνωστο σύνο¬ 
λο, το οποίο να προβάλλεται επί της ετικέτας. 

2) Οι υπόλοιπες υποχρεωτικές και προαιρετικές ενδεί¬ 
ξεις επί της κύριας και βοηθητικής ετικέτας των εμφιαλω¬ 
μένων οίνων καθορίζονται με τις Κοινοτικές διατάξεις για 
το ετικετάρισμα των επιτραπέζιων οίνων στους οποίους 
αναφέρεται το άρθρο 72, παράγραφοι 2 και 3 του 
Καν(ΕΟΚ)822/87 σε συνδυασμό με τις διατάξεις της από¬ 
φασης αυτής. 

Επίσης επιτρέπεται, στην περίπτωση επιτραπέζιων οί¬ 
νων για τους οποίους έχει αναγνωρισθεί το δικαίωμα χρή¬ 
σης του όρου «Τοπικός Οίνος» με γεωγραφική ένδειξη κα¬ 
ταγωγής, η αναγραφή των ονομάτων δύο ποικιλιών αμπέ¬ 
λου εφόσον αυτός προέρχεται εξ ολοκλήρου από τις 
αναφερόμενες ποικιλίες, με εξαίρεση τα προϊόντα που 
χρησιμοποιούνται ενδεχομένως για τη γλύκανση του, ή η 
αναγραφή του ονόματος μιας ποικιλίας αμπέλου, εάν ο οί¬ 
νος μετά την αφαίρεση της ποσότητας των προϊόντων 
που χρησιμοποιήθηκαν για ενδεχόμενη προσθήκη γλεύ- 
κους, προέρχεται κατά 85% τουλάχιστον από σταφύλια 
της ποικιλίας αυτής, η οποία πρέπει να είναι καθοριστική 
για τον χαρακτήρα του εν λόγω οίνου. Επίσης επιτρέπεται 
η αναγραφή της ένδειξης του έτους παραγωγής αν ο «Το¬ 
πικός Οίνος» προέρχεται κατά 85% τουλάχιστον, μετά την 
αφαίρεση της ποσότητας των προϊόντων που χρησιμο¬ 
ποιήθηκαν για ενδεχόμενη γλύκανση, από σταφύλια τα 
οποία έχουν τρυγηθεί κατά τη διάρκεια του έτους του 
οποίου προβλέπεται η ένδειξη. 

Δεν υφίσταται περιορισμός ως προς το μέγεθος των 

γραμμάτων αναγραφής του ονόματοςτωνποικιλιών αμπέ¬ 
λου, Εντούτοις, στις ετικέτες, καθώς και τα μέσα προβο¬ 
λής και διαφήμισης τωντοπικών οίνων του άρθρου 3 παρ.2 
των περιπτώσεων α, β και γ, που δικαιούνται χρήσης του 
όρου «Τοπικός Οίνος» σε συνδυασμό με γεωγραφική έν¬ 
δειξη αμπελουργικού διαμερίσματος τα ονόματα της ή 
των ποικιλιών αμπέλου αναγράφονται με γράμματα μεγέ¬ 
θους όχι μεγαλύτερου εκείνων, με τα οποία είναι γραμμέ¬ 
νες οι ενδείξεις της παραγράφου 1 του άρθρου αυτού, 
εκτός εάν οι οίνοι προορίζονται για εξαγωγή σε τρίτες χώ¬ 
ρες, οπότε έχουν εφαρμογή οι διατάξεις της παραγράφου 
7 του άρθρου 26 του Καν. (ΕΟΚ) 3201/90. 

3) Οι τοπικοί οίνοι που διατίθενται εμφιαλωμένοι στην 
κατανάλωση, φέρουν υποχρεωτικά τυπωμένο επί της ετι¬ 
κέτας κύριας ή βοηθητικής, με ευθύνη του εμφιαλωτή, ως 
στοιχείου ελέγχου, ειδικό κωδικό αριθμό, ο οποίος περι¬ 
λαμβάνει τα δύο αρχικά γράμματα της γεωγραφικής έν¬ 
δειξης, στη συνέχεια εξαψήφιο αριθμό και μετά, τα δύο 
τελευταία ψηφία του έτους παραγωγής. 

Οι κωδικοί αριθμοί χορηγούνται από τη Διεύθυνση Γε- 
ωργίας ή Αγροτικής Ανάπτυξης της περιοχής όπου βρί¬ 
σκονται οι εγκαταστάσεις εμφιάλωσης με σχετικό έγγρα¬ 
φο μετά από αίτηση του ενδιαφερόμενου και αφού προη- 
γηθεί ο σχετικός έλεγχος. Οι χορηγούμενοι στους 
εμφιαλωτές κωδικοί, δεν είναι υποχρεωτικό να αποτελούν 
αριθμούς συνεχούς σειράς. 

4) Προκειμένου να κυκλοφορήσει ένας εμφιαλωμένος 
«Τοπικός Οίνος» απαιτείται προέγκριση της ετικέτας, 
σύμφωνα με τις ισχύουσες διατάξεις. 

Με απόφαση του Υπουργού Γεωργίας που εκδίδεται με¬ 
τά από γνωμοδότηση της ΚΕΠΟ και δημοσιεύεται στην 
Εφημερίδα της Κυβερνήσεως, καθορίζονται οι λεπτομέ¬ 
ρειες και η διαδικασία της προέγκρισης της ετικέτας. 

5) Για την περιγραφή «Τοπικών Οίνων», σε όλες τις άλ¬ 
λες περιπτώσεις εκτός της ετικέτας και συγκεκριμένα 
στην περίπτωση επίσημων εγγράφων και βιβλίων, εμπο¬ 
ρικών εγγράφων, μέσωνπροβολής και διαφήμισης, έχουν 
εφαρμογή οι διατάξεις της Κοινοτικής νομοθεσίας για 
τους επιτραπέζιους οίνους με γεωγραφική ένδειξη κατα¬ 
γωγής. 

Άρθρο 11 

1) Τα φυσικά ή νομικά πρόσωπα που ενδιαφέρονται να 
παράγουν επιτραπέζιους οίνους για τους οποίους έχει 
αναγνωρισθεί το δικαίωμα χρήσης του όρου «Τοπικός Οί¬ 
νος» με συγκεκριμένη ένδειξη καταγωγής, δηλώνουν 
στην αρμόδια Διεύθυνση Γεωργίας ή Αγροτικής Ανάπτυ¬ 
ξης δεκαπέντε (15) ημέρες προ του τρυγητού, την ημε¬ 
ρομηνία που θα αρχίσουν να παραλαμβάνουν σταφυλές 
γι’ αυτό το σκοπό, καθώς και την πιθανή ημερομηνία λή¬ 
ξης του τρυγητού. 

2) Στα ζυγολόγια ή τιμολόγια που εκδίδονται από τους 
οινοπαραγωγούς κατά την παραλαβή σταφυλών που 
προορίζονται για παραγωγή «Τοπικού Οίνου» αναγράφε¬ 
ται το ονοματεπώνυμο του αμπελουργού, η ποικιλία 
αμπέλου των σταφυλών που παραλαμβάνονται, ο αριθ¬ 
μός του αμπελοτεμαχίου του αμπελουργικού μητρώου ή 
στην περίπτωση που δεν υφίσταται αμπελουργικό μη¬ 
τρώο, το όνομα της Κοινότητας καταγωγής των σταφυ¬ 
λών καθώς και ο δείκτης διαθλάσεως του γλεύκους στα¬ 
φυλών. 

Τα στελέχη των ζυγολογίων ή τιμολογίων αυτών, φυ¬ 
λάσσονται επί πέντε (5) έτη και επιδεικνύονται σε κάθε ζή¬ 
τηση των αρμόδιων οργάνων ελέγχου. 


3) Τα φυσικά ή νομικά πρόσωπα που παράγουν τοπι¬ 
κούς οίνους όπως και οι εμφιαλωτές των οίνων αυτών, 
υποχρεούνται να καταχωρούν ξεχωριστά σε βιβλία που 
τηρούν σύμφωνα με τις σχετικές διατάξεις της ισχύουσας 
Εθνικής και Κοινοτικής αμπελοοινικής νομοθεσίας, τα 
στοιχεία παραγωγής, διακίνησης και εμφιάλωσης αυτών 
και να αναγράφουν τα απαραίτητα στοιχεία που προβλέ- 
πονται κατά περίπτωση από τα άρθρα 8 και 9 του 
Καν(ΕΟΚ)2392/89. 

Τα επίσημα βιβλία, αριθμημένα και θεωρημένα από τη 
Διεύθυνση Γεωργίας ή Αγροτικής Ανάπτυξης, τελούν υπό 
τον διαρκή έλεγχο των αρμόδιων οργάνων της, επιδει¬ 
κνύονται δε σε κάθε ζήτηση των οργάνων ελέγχου και δια¬ 
τηρούνται επί πέντε (5) έτη μετά την τελευταία καταχώ- 
ρηση σε αυτά. 

Άρθρο 12 

1) Ετικέτες κύριες και βοηθητικές, που δεν είναι σύμ¬ 
φωνες προς τις διατάξεις της παρούσας απόφασης, μπο¬ 
ρούν να χρησιμοποιηθούν μέχρι εξάντλησης των αποθε¬ 
μάτων και σε καμιά περίπτωση πέραν του ενός (1) έτους 
από την ημερομηνία ισχύος της παρούσας απόφασης. 

Μετά την πάροδο της προθεσμίας αυτής, οι κατά τό¬ 
πους Διευθύνσεις Γεωργίας ή Αγροτικής Ανάπτυξης κι¬ 
νούν τη διαδικασία καταστροφής των ετικετών σύμφωνα 
με τις κείμενες διατάξεις. 

2) Τα φυσικά ή νομικά πρόσωπα που παράγουν τοπικό 
οίνο με γεωγραφική ένδειξη καταγωγής, που όπως έχει 
εγκριθεί, δεν είναι σύμφωνος με τις διατάξεις της παρού¬ 
σας απόφασης, υποβάλλουν αίτηση προσαρμογής του 
τοπικού οίνου παραγωγής τους, εντός ενός (1) έτους από 
την ιοχύ της παρούσας απόφασης. Το αίτημα εξετάζεται 
από την ΚΕΠΟ και εκδίδεται η σχετική απόφαση του άρ¬ 
θρου 9 με την οποία καθορίζεται η περίοδος προσαρμο¬ 
γής του τοπικού οίνου καθώς και η περίοδος προσαρμο¬ 
γής των ετικετών. 

Εάν παρέλθει η ανωτέρω προθεσμία και δεν υποβληθεί 
αίτημα προσαρμογής, κινείται η διαδικασία τροποποίη¬ 
σης των σχετικών εγκριτικών αποφάσεων των τοπικών οί¬ 
νων που παρεκκλίνουν από τις διατάξεις της παρούσας 
απόφασης, με εισήγηση της αρμόδιας για τους Οίνους 
Υπηρεσίας του Υπουργείου Γεωργίας και έκδοση Υπουρ¬ 
γικής απόφασης όπως στο προηγούμενο εδάφιο, ύστερα 
από γνωμοδότηση της ΚΕΠΟ. 

Άρθρο 13 

Στους επιτραπέζιους οίνους στους οποίους έχει ανα¬ 
γνωριστεί το δικαίωμα χρήσης του όρου «Τοπικός Οίνος» 
σε συνδυασμό με γεωγραφική ένδειξη καταγωγής, έχουν 
εφαρμογή οι γενικές και ειδικές διατάξεις της Εθνικής και 
Κοινοτικής Νομοθεσίας για θέματα που δεν ρυθμίζονται 
με την παρούσα απόφαση. 

Άρθρο 14 

Απαγορεύεται η κυκλοφορία «Τοπικών Οίνων» εφόσον 
αυτοί δεν παρήχθησαν σύμφωνα με τις διατάξεις της πα¬ 
ρούσας απόφασης. Οι παράνομες ποσότητες αποσύρο- 
νται αμέσως από την κυκλοφορία με ευθύνη του εμφια- 
λωτή, οι δε υπεύθυνοι υπόκεινται στις διοικητικές και ποι¬ 
νικές κυρώσεις που προβλέπονται στους Ν.396/76 και 
Ν.243/69. 

Άρθρο 15 

Από τη δημοσίευση της παρούσας απόφασης στην 
Εφημερίδα της Κυβερνήσης καταργούνται η με αριθ. 

267753/1899/8.3.88 (ΦΕΚ 148/Β/17-3-88) Απόφαση των 
Υπουργών Εθνικής Οικονομίας, Οικονομικών, Γεωργίας 
και Εμπορίου και οι με αριθ. 395777/13-11-90 (ΦΕΚ 
765/Β/5-12-90), 411421/4-10-93 (ΦΕΚ 807/Β/6-10-93) 
420984/3-11-94 (ΦΕΚ 837/Β/11-11-94), 344799/12-9-96 
(ΦΕΚ 893/Β/20-9-96) τροποποιήσεις της, καθώς και κάθε 
άλλη διάταξη που αντίκεπαι σπς διατάξεις της. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Αθήνα, 20 Οκτωβρίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

Γ. ΠΑΠΑΝΤΩΝΙΟΥ Γ. ΔΡΥΣ 

ΓΕΟΡΠΑΣ 

Γ.ΑΝΩΜΕΡΙΤΗΣ 

♦ 

Αριθ. 107160/3942 @) 

Συμπληρωματική παραχώρηση Δημόσιας Δασικής έκτα¬ 
σης για την εγκατάσταση και λειτουργία παιδικών κα¬ 
τασκηνώσεων στη θέση «Περιβολάκια» Ραφήνας στο 
Δήμο Αγ. Δημητρίου Ατπκής. 

ΟΙ ΥΠΟΥΡΓΟΙ 

ΓΕΩΡΓΙΑΣ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

Μις διατάξεις του άρθρου 3 του Ν. 1878/90 (ΦΕΚ 
33/Α/90)« Τροποποίηση των διατάξεων δευτεροβάθμιας 
τοπικής αυτοδιοίκησης Ν. 1622/86 και άλλες διατάξεις», 

2. Το άρθρο 16 παρ. 5 του Ν.1558/85 «Κυβέρνηση και 
Κυβερνητικά όργανα» (ΦΕΚ 137/Α), 

3. Την αριθμ. 3396/3.11.98 απόφαση Πρωθυπουργού 
και Υπουργού Γεωργίας «Ανάθεση αρμοδιοτήτων στους 
Υφυπουργούς Γεωργίας Κων/νο Βρεττό και Παρασκευά 
Φούντα», 

4. Την αριθμ. 5803/13.11.98 απόφαση Πρωθυπουργού 
και Υπουργού Υγείας και Πρόνοιας (ΦΕΚ 
1178/ Γ.Β/13.11.98)« Ανάθεση αρμοδιοτήτων στους Υφυ¬ 
πουργούς Υγείας και Πρόνοιας Ν. Φαρμάκη και θ Κα- 
τσώνη». 

5. Την αριθμ.51330/9090/95/2.5.96 κοινή απόφαση των 
Υπουργών Γεωργίας και Υγείας- Πρόνοιας «Παραχώρη¬ 
ση Δημόσιας δασικής έκτασης της παραγράφου 1δ άρ¬ 
θρου 4 Ν.998/79 για παιδικές κατασκηνώσεις στον Δήμο 
Αγ. Δημητρίου Αττικής στην περιοχή «Περιβολάκια» Ρα¬ 
φήνας, 

6·Τα αριθμ.6723/1.10.99 και 6109/13.8.99 έγγραφα του 
Δασαρχείου Πεντέλης, που συνοδεύονται από θεωρημέ¬ 
νο τοπογραφικό διάγραμμα με στοιχεία Α.Β.Γ.Δ της υπό 
παραχώρηση έκτασης, το αριθμ.3659/1.9.99 έγγραφα 
της Δ/νσης δασών Ανατ. Αττικής καθώς και το 3150/9.9.99 
έγγραφο της Δ/νσης Δασών Περιφέρειας Απικής, με τα 
οποία συνηγορούν για την παραχώρηση της παραπάνω 
έκτασης, 

7.Την έκθεση επιπτώσεων και μέτρων προστασίας Πε¬ 
ριβάλλοντος του Δασολόγου Παντελεήμων Μπουτερά- 
κου για την συμπληρωματική έκταση που ζητείται, με 
σκοπό τη δημιουργία παιδικών κατασκηνώσεων, θεωρη¬ 
μένη από το Δασάρχη Πεντέλης, αποφασίζουμε: 

1. Παραχωρούμε κατά χρήση συμπληρωματικά στο Δή¬ 
μο Αγίου Δημητρίου Απικής έκταση δάσους εμβαδού 
,ί.284,70 τ.μ. στη θέση «Περιβολάκια» Περιφέρειας Δή¬ 
μου Ραφήνας Απικής για την εγκατάσταση και λειτουργία 
παιδικών κατασκηνώσεων. 


2.Η παραχωρούμενη έκταση εμφανίζεται με στοιχεία 
Α.Β.Γ.Δ στο από το Μάιο 1999 τοπογραφικό διάγραμμα 
κλιμ. 1.200 του αρχιτέκτονα μηχανικού Γεωργίου Μπίκου, 
που θεωρήθηκε από τον Δασάρχη Πεντέλης σπς 13.8.99 
καθώς και στο απόσπασμα κτηματικού χάρτη Δήμου Ρα¬ 
φήνας 1:5.000, που συνοδεύουν την παρούσα απόφαση. 

3. Η παραχώρηση γίνεται με αποκλεισπκό σκοπό την 
δημιουργία παιδικής εξοχής- κατασκήνωσης με τους 
όρους που λεπτομερώς περιγράφονται στην έκθεση επι¬ 
πτώσεων και μέτρων προστασίας περιβάλλοντος, που 
συνέταξε ο δασολόγος Παντελής Μπουτεράκος. 

4. Η παραχώρηση διαρκεί όσο υφίσταται ο σκοπός για 
τον οποίο γίνεται, τελεί δε υπό του όρους και υποχρεώ¬ 
σεις που τέθηκαν με την 91330/9090/95/2.5.1996 απόφα¬ 
ση παραχώρησης, συμπληρωματική της οποίας αποτελεί 
η παρούσα, η μη τήρηση των οποίων συνιστά λόγο υπο¬ 
χρεωτικής ανάκλησης της. 

5. Η εγκατάσταση θα γίνει συντασσομένου σχετικού 
πρωτοκόλλου παράδοσης-παραλαβής με μέριμνα του 
Δασαρχείου Πεντέλης, το οποίο αναλαμβάνει την παρα¬ 
κολούθηση εφαρμογής της παρούσας. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η παρούσα να δημοσιευθεί στην εφημερίδα της Κυβέρ¬ 
νησης. 

Αθήνα, 1 Οκτωβρίου 1999 

ΟΙ ΥΦΥΠΟΥΡΓΟΙ 

ΥΓΕΙΑΣ ΚΑΙ ΠΡΟΝΟΙΑΣ 

ΠΑΡΑΣΚΕΥΑΣ ΦΟΥΝΤΑΣ θ. ΚΟΤΣΩΝΗΣ 

-Φ- 

Αριθ. 387867 

Παραχώρηση κατά χρήση στον ΕΛΟΓ Εργαστηρίων του 

Υπουργείου Γεωργίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Των άρθρων 12 και 23 του ν.2732/1999 «Διεπαγγελ- 
ματικές Οργανώσεις και ρύθμιση θεμάτων αρμοδιότητας 
του Υπουργείου Γεωργίας» (Α 154). 

β) Του άρθρου 29Ατου ν. 1558/1985 «Κυβέρνηση καικυ- 
βερνηπκά όργανα» (Α 137), που προστέθηκε με το άρθρο 
27 του ν.2081/1992 «Ρύθμιση του θεσμού των Επιμελητη¬ 
ρίων, τροποποίηση διατάξεων του ν. 1721/1987 για τον 
εκσυγχρονισμό των επαγγελματικών οργανώσεων των 
εμπόρων, βιοτεχνών και λοιπών επαγγελματιών και άλλες 
διατάξεις» (Α 154) και τροποποιήθηκε με το άρθρο 1 του 
ν.2469/1997 «Περιορισμός και βελτίωση της-αποτελε- 
σματικότητας των κρατικών δαπανών και άλλες διατά¬ 
ξεις» (Α 38). 

2. Την 3396/3-11-1998 απόφαση του Πρωθυπουργού 
και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Κωνσταντίνο Βρεπό και 
Παρασκευά Φούντα» (Β 1165 Β). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε 

1. Παραχωρούμε κατά χρήση στον Ελληνικό Οργανι¬ 
σμό Γάλακτος (ΕΛΟΓ) τα κατωτέρω Εργαστήρια Ελέγχου 
Ποιότητας Γάλακτος και Γαλακτοκομικών Προϊόντων 
(Ε.Ε.Π.Γ.Γ.Π.), που συστήθηκανμετηνπαρ. 8του άρθρου 
94 του ν.2127/1993 «Εναρμόνιση προς το κοινοτικό δίκαιο 
του φορολογικού καθεστώτος των πετρελαιοειδών προϊ- 

όντων, αλκοόλης και αλκοολούχων ποτών και βιομηχανο- 
ποιημένων καπνών και άλλες διατάξεις» (Α 46), που προ¬ 
στέθηκε με την παρ. 3 του άρθρου 3 του ν.2332/1995 «Μη¬ 
τρώο Αγροτών και Αγροτικών Εκμεταλλεύσεων και άλλες 
διατάξεις» (Α 181 ) καιανπκαταστάθηκεμετοάρθρο35του 
ν.2538/1997 «Τροποποίηση της κείμενης νομοθεσίας για 
τα γεωργικά και κτηνιατρικά φάρμακα, ρύθμιση χρεών συ- 
νεταιρισπκών οργανώσεων και άλλες διατάξεις» (Α 242), 
τα οποία αποτελούν ιδιοκτησία του Υπουργείου Γεωργίας: 

α) Εργαστήριο Ελέγχου Ποιότητας Γάλακτος και Γαλα- 
κτοκομικών Προϊόντων Έβρου 
β) Εργαστήριο Ελέγχου Ποιότητας Γάλακτος και Γαλα- 
κτοκομικών Προϊόντων Δράμας 
γ) Εργαστήριο Ελέγχου Ποιότητας Γάλακτος και Γαλα- 
κτοκομικών Προϊόντων Πέλλας 
δ) Εργαστήριο Ελέγχου Ποιότητας Γάλακτος και Γαλα- 
κτοκομικών Προϊόντων Κοζάνης 
ε) Εργαστήριο Ελέγχου Ποιότητας Γάλακτος και Γαλα¬ 
κτοκομικών Προϊόντων Λάρισας 
στ) Εργαστήριο Ελέγχου Ποιότητας Γάλακτος και Γα¬ 
λακτοκομικών Προϊόντων Ιωαννίνων 
ζ) Εργαστήριο Ελέγχου Ποιότητας Γ άλακτος και Γαλα- 
κτοκομικών Προϊόντων Αχαΐας 
η) Εργαστήριο Ελέγχου Ποιότητας Γάλακτος και Γαλα- 
κτοκομικών Προϊόντων Λέσβου 
θ) Εργαστήριο Ελέγχου Ποιότητας Προϊόντων Ρεθύ- 
μνου. 

2. Η έδρα και η περιοχή δικαιοδοσίας των Εργαστηρίων 
Ελέγχου Ποιότητας Γάλακτος και Γαλακτοκομικών Προϊ¬ 
όντων ορίζονται ως εξής: 

α) Εργαστήριο Ελέγχου Ποιότητας Γάλακτος και Γαλα- 
κτοκομικών Προϊόντων Έβρου με έδρα το Λουτρό Αλε¬ 
ξανδρούπολης και περιοχή δικαιοδοσίας τους Νομούς 
Έβρου, Ροδόπης και Ξάνθης. 

β) Εργαστήριο Ελέγχου Ποιότητας Γάλακτος και Γαλα- 
κτοκομικών Προϊόντων Δράμας με έδρα τη Δράμα και πε¬ 
ριοχή δικαιοδοσίας τους Νομούς Δράμας, Καβάλας και 
Σερρών. 

γ) Εργαστήριο Ελέγχου Ποιότητας Γάλακτος και Γαλα- 
κτοκομικών Προϊόντων Πέλλας με έδρα τα Γιαννιτσά και 
περιοχή δικαιοδοσίας τους Νομούς Πέλλας, Θεσσαλονί¬ 
κης, Χαλκιδικής, Πιερίας, Ημαθίας και Κιλκίς. 

δ) Εργαστήριο Ελέγχου Ποιότητας Γάλακτος και Γαλα- 
κτοκομικών Προϊόντων Κοζάνης με έδρα την Κοζάνη και 
περιοχή δικαιοδοσίας τους Νομούς Κοζάνης, Καστοριάς, 
Φλώρινας και Γρεβενών. 

ε) Εργαστήριο Ελέγχου Ποιότητας Γάλακτος και Γαλα- 
κτοκομικών Προϊόντων Λάρισας με έδρα τη Λάρισα και 
περιοχή δικαιοδοσίας τους Νομούς Λάρισας, Μαγνησίας, 
Τρικάλων, Καρδίτσας, Ευρυτανίας, Φωκίδας, Φθιώτιδας, 
Βοιωτίας και Εύβοιας. 

στ) Εργαστήριο Ελέγχου Ποιότητας Γάλακτος και Γα¬ 
λακτοκομικών Προϊόντων Ιωαννίνων με έδρα την κοινότη¬ 
τα Κατσίκα του Δήμου Παμβώτιδαςτου Νομού Ιωαννίνων 
και περιοχή δικαιοδοσίας τους Νομούς Ιωαννίνων, Θε¬ 
σπρωτίας, Πρέβεζας, Άρτας, Κέρκυρας, Λευκάδας και Αι¬ 
τωλοακαρνανίας. 

ζ) Εργαστήριο Ελέγχου Ποιότητας Γάλακτος και Γαλα- 
κτοκομικών Προϊόντων Αχαΐας με έδρα την Πάτρα και πε¬ 
ριοχή δικαιοδοσίας τους Νομούς Αχαΐας, Κορινθίας, Αρ¬ 
γολίδας, Αρκαδίας, Λακωνίας, Μεσσηνίας, Ηλείας, Κε¬ 
φαλληνίας, Ζακύνθου, Αττικής, Κυκλάδων, Πειραιώς, 
Δωδεκανήσου και Σάμου. 

η) Εργαστήριο Ελέγχου Ποιότητας Γάλακτος και Γαλα¬ 
κτοκομικών Προϊόντων Λέσβου με έδρα την κοινότητα Κά¬ 


τω Τρίτους του Δήμου Ευεργέτουλατου Νομού Λέσβου και 
περιοχή δικαιοδοσίας τους Νομούς Λέσβου και Χίου. 

θ) Εργαστήριο Ελέγχου Ποιότητας Γάλακτος και Γαλα- 
κτοκομικών Προϊόντων Ρεθύμνου με έδρα το Ρέθυμνο και 
περιοχή δικαιοδοσίας τους Νομούς Ρεθύμνου, Χανίων, 
Ηρακλείου καιΛασιθίου. 

Οι περιοχές δικαιοδοσίας των Εργαστηρίων Ελέγχου 
Ποιότητας Γάλακτος και Γαλακτοκομικών Προϊόντων Κο¬ 
ζάνης και Αχαΐας θα εξυπηρετούνται, μέχρι την οριστική 
λειτουργία των ανωτέρω εργαστηρίων, από το Εργαστή¬ 
ριο Ελέγχου Ποιότητας Γάλακτος και Γαλακτοκομικών 
Προϊόντων Πέλλας για την περιοχή δικαιοδοσίας του Ερ¬ 
γαστηρίου Κοζάνης και από Εργαστήριο Γαλακτοκομίας 
του Γεωργικού Πανεπιστημίου Αθηνών (Εθνικό Εργαστή¬ 
ριο Αναφοράς) για την περιοχή δικαιοδοσίας του Εργα¬ 
στηρίου Αχαΐας. 

3. Οι αναλύσεις, δοκιμές και εξετάσεις, που θα πραγμα¬ 
τοποιούνται στα Εργαστήρια της παρ. 1, αναφέρονται 
στο συνημμένο στην παρούσα απόφαση Παράρτημα και 
θα γίνονται σύμφωνα με τα μέσα εφαρμογής της ορθής 
εργαστηριακής πρακπκής (Θ.Ι_.Ρ.)του Οργανισμού Οικο¬ 
νομικής Συνεργασίας και Ανάπτυξης ή της Εφαρμογής 
του προτύπου ΕΝ. 45001 και 450011. 

Τα αποτελέσματα των ανωτέρω αναλύσεων, δοκιμών και 
εξετάσεων θα καταγράφονται και θα διατηρούνται απόρ¬ 
ρητα στα μέσα καταγραφής του κάθε εργαστηρίου για μία 
πενταετία τουλάχιστον και θα δίνονται στη δημοσιότητα, 
σε όσους έχουν έννομο συμφέρον, όταν κρίνεται σκόπιμο 
για το συμφέρον των ενδιαφερομένων παραγωγών ή με- 
ταποιητών και εφόσον αυτά ζητηθούν από τη αρμόδια 
Δ/νση Ζωικής Παραγωγής του Υπουργείου Γεωργίας. 

Τα αποτελέσματα των ανωτέρω αναλύσεων θεωρού¬ 
νται έγκυρα εφόσον τα Εργαστήρια έχουν τη σχετική δια¬ 
πίστευση από τις αρμόδιες κρατικές υπηρεσίες και γίνε¬ 
ται διασταύρωση των αναλύσεων τουλάχιστον δύο φορές 
το χρόνο, σε ικανοποιητικό αριθμό δειγμάτων, από ένα 
τουλάχιστον Εργαστήριο Αναφοράς της παρ. 10 του άρ¬ 
θρου 94 του ν.2127/1993, που προστέθηκε με την παρ. 3 
του άρθρου 3 του ν.2332/1995. 

4. Η παράδοση και παραλαβή των Εργαστηρίων και των 
μέσων λειτουργίας που περιγράφονται στο άρθρο 23 του 
ν.2732/1999 θα γίνει από έναν εκπρόσωπο του ΕΛΟΓ και 
από έναν υπάλληλο της Δ/νσης Ζωικής Παραγωγής και 
Αξιοποίησης Προϊόντων αυτής του Υπουργείου Γεωρ¬ 
γίας, παρουσία εκπροσώπου της ΚΤΗΝΟΤΡΟΦΙΚΗΣ ΣΥΝ. 
Π.Ε., αφού συνταχθεί πρωτόκολλο παράδοσης και παρα¬ 
λαβής σε τρία (3) αντίτυπα, από τα οποία το ένα θα παρα¬ 
δοθεί στη Δ/νση Ζωικής Παραγωγής και Αξιοποίησης 
Προϊόντων Αυτής, το δεύτερο στον ΕΛΟΓ και το τρίτο 
στην ΚΤΗΝΟΤΡΟΦΙΚΗ ΣΥΝ. Π.Ε. 

Το σχετικό πρωτόκολλο θα συνταχθεί με μέριμνα της 
Δ/νσης Ζωικής Παραγωγής και Αξιοποίησης Προϊόντων 
Αυτής του Υπουργείου Γεωργίας και θα περιλαμβάνει λε¬ 
πτομερή περιγραφή των παραχωρουμένων εγκαταστά- 
σεωντων Εργαστηρίων και του μηχανολογικού και λοιπού 
εξοπλισμού που υπάρχει μέσα σ’ αυτά. 

5.0 ΕΛΟΓ υποχρεούται με ευθύνη και δαπάνες του να 
συντηρεί, διοικεί, διαχειρίζεται, εκμεταλλεύεται, φυλάσ¬ 
σει, περιποιείται και γενικά προστατεύει με οποιοδήποτε 
τρόπο τα παραχωρούμενα Εργαστήρια και εξοπλισμό. 

Απαγορεύεται η δημιουργία οποιοσδήποτε εγκατάστα¬ 
σης μέσα στα Εργαστήρια, η οποία θα μετέβαλε τον προ¬ 
ορισμό, τη χρήση ή το χαρακτήρα τους. 

Εφόσον επιχειρηθεί αλλαγή του προορισμού ή του χα¬ 
ρακτήρα ή της χρήσης των Εργαστηρίων, η παραχώρηση 


25352 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ανακαλείται οποτεδήποτε με απόφαση του Υπουργού Γε- 
ωργίας μετά από πρόταση της Δ/νσης Ζωικής Παραγω¬ 
γής και Αξιοποίησης Προϊόντων Αυτής. 

6. Υπεύθυνη υπηρεσία για την εφαρμογή των διατάξεων 
της παρ. 9 του άρθρου 94 του ν.2127/1993, που προστέ¬ 
θηκε με την παρ. 3 του άρθρου 3 του ν.2332/1995 και αντι- 
καταστάθηκε με το άρθρο 35 του ν.2538/1997, και την πα¬ 
ρακολούθηση για την τήρηση των όρων και προϋποθέσε¬ 
ων της παρούσας απόφασης ορίζεται η Δ/νση Ζωικής 
Παραγωγής και Αξιοποίησης Προϊόντων Αυτής του 
Υπουργείου Γεωργίας. 

7. Προσαρτάται και αποτελεί αναπόσπαστο μέρος της 
παρούσας απόφασης το κατωτέρω Παράρτημα: 

ΠΑΡΑΡΤΗΜΑ 

Α. ΕΛΕΓΧΟΣ ΝΩΠΟΥ ΓΑΛΑΚΤΟΣ ΑΓΕΛΑΔΙΝΟΥ - 
ΠΡΟΒΕΙΟΥ ΓΙΔΙΝΟΥ 

Δειγματοληψία 

• Η δειγματοληψία διενεργείται είτε από τη μονάδα με¬ 
ταποίησης γάλακτος, είτε από τα Ε. Ε. Π. Γ. και Γαλακτοκο- 
μικών Προϊόντων ανάλογα με τη μεταξύ τους συμφωνία. 

• Τα δείγματα λαμβάνονται κατά τη στιγμή της παρά¬ 
δοσης του γάλακτος από τον παραγωγό στην εκμ/ση ή 
στο σημείο συγκέντρωσης του γάλακτος ή στη μονάδα 
επεξεργασίας. 

• Λαμβάνεται δείγμα αντιπροσωπευτικό από την παρα- 
διδόμενη ποσότητα γάλακτος κάθε παραγωγού, σύμφω¬ 
να με τα προβλεπόμενα στην Οδηγία 91/180 ΕΟΚ και τις 
εκάστοτε ισχύουσες ή προτεινόμενες, για το σκοπό αυτό, 
πρακτικές. 

Έλεγχος της χημικής σύστασης 
Ο έλεγχος της χημικής σύστασης αφορά προσδιορι¬ 
σμό, 

• περιεκτικότητας σε λίπος, 

• περιεκπκότητας σε Σ.Υ.Α.Λ. 

Η συχνότητα πραγματοποίησης των ανωτέρω ελέγχων 
θα γίνεται σύμφωνα με τις ισχύουσες διατάξεις και όταν 
αυτό κρίνεται σκόπιμο. Οι επιπλέον έλεγχοι είναι προϊόν 
κοινής συμφωνίας μονάδας μεταποίησης γάλακτος και 
Ε.Ε.Π.Γ. και Γαλακτοκομικών Προϊόντων. 

Μέθοδοι αναφοράς για τις ανωτέρω αναλύσεις ορίζο¬ 
νται: 

Λίπος: Μέθοδος Οβτόβτ 
Πρωτεΐνη: Μέθοδος Κ]βΙά3ίιΙ 
Σ.Υ.Α.Λ.: Μέθοδος αποξήρανσης σε κλίβανο 
Για τις αναλύσεις ρουτίνας που πραγματοποιούνται στα 
Ε. Ε.Π. Γ. και Γαλακτοκομικών Προϊόντων χρησιμοποιεί¬ 
ται αυτοματοποιημένη μέθοδος ποσοτικής εκτίμησης 
των συστατικών του γάλακτος που πληροί τις προδια¬ 
γραφές. 

Προσδιορισμός τους σημείου πήξης 
Η συχνότητα πραγματοποίησης του ανωτέρω ελέγχου 
ορίζεται σε μία τουλάχιστον μηνιαίως για κάθε παραγωγό 
Μέθοδος αναφοράς και μέθοδος για αναλύσεις ρουτί¬ 
νας που πραγματοποιούνται στα Ε.Ε.Π.Γ. και Γαλακτοκο¬ 
μικών Προϊόντων ορίζεται η μέθοδος του κρυοσκοπίου. 
Έλεγχος μικροβιακής ποιότητας 
Η συχνότητα πραγματοποίησης του ανωτέρω ελέγχου 
ορίζεται σε δύο τουλάχιστον μηνιαίως για κάθε παραγω¬ 
γό. 

Μέθοδος αναφοράς ορίζεται η μέθοδος απαρίθμησης 
αποικιών μετά από επώαση στους 30*0 επί 72 ώρες. 

Γιατις αναλύσεις ρουτίνας που πραγματοποιούνται στα 
Ε.Ε.Π.Γ. και Γαλακτοκομικών Προϊόντων χρησιμοποιείται 
αυτοματοποιημένη μέθοδος μέτρησης βακτηριακών κυτ¬ 
τάρων. 


Έλεγχος σωματικών κυττάρων 

Η συχνότητα πραγματοποίησης του ανωτέρω ελέγχου 
ορίζεται σε έναν τουλάχιστον μηνιαίως για κάθε παραγω¬ 
γό. 

Μέθοδοι αναφοράς ορίζονται η μικροσκοπική μέθοδος 
και η φθορο -οπτικό - ηλεκτρονική μέθοδος. 

Για τις αναλύσεις ρουτίνας που πραγματοποιούνται στα 
Ε.Ε.Π.Γ. και Γ αλακτοκομικών Προϊόντων χρησιμοποιείται 
αυτοματοποιημένη μέθοδος καταμέτρησης του αριθμού 
των σωματικών κυττάρων. 

Ανίχνευση παρουσίας ανπβιοτικών ουσιών 

Η συχνότητα πραγματοποίησης του ανωτέρω ελέγχου 
ορίζεται σε έναν τουλάχιστον μηνιαίως για κάθε παραγω¬ 
γό. 

Μέθοδοι αναφοράς ορίζονται η διάχυση σε σωλήνες ή 
η χρήση χάρτινων δίσκων. 

Γ ια τις αναλύσεις ρουτίνας που πραγματοποιούνται στα 
Ε.Ε.Π.Γ. και Γαλακτοκομικών Προϊόντων χρησιμοποιού¬ 
νται τυποποιημένα Ιβεί. 

Β. ΕΛΕΓΧΟΣ ΘΕΡΜΙΚΑ ΕΠΕΞΕΡΓΑΣΜΕΝΟΥ ΓΑΛΑ¬ 
ΚΤΟΣ 

1 . Έλεγχος παστεριωμένου γάλακτος 

• Προσδιορισμός χημικής σύστασης, 

• προσδιορισμός ενεργότητας φωσφατάσης, 

• προσδιορισμός ενεργότητας υπεροξειδάσης, 

• έλεγχος μικροβιακής ποιότητας: 

• καταμέτρηση αποικιών στους 30*0 

• καταμέτρηση αποικιών στους 21 °0 

• καταμέτρηση αποικιών κολοβακτηρίων στους 30*0 

• ανίχνευση παθογόνων μικροοργανισμών, 

• ανίχνευση ανπβιοτικών ουσιών, 

• έλεγχος θερμικής επεξεργασίας, 

• έλεγχος προσθήκης σκόνης γάλακτος, πρωτεϊνών και 
λοιπών στοιχείων 

• έλεγχος σημείου πήξης. 

2. Έλεγχος ΙΙΗΤ και αποστειρωμένου γάλακτος 

• προσδιορισμός χημικής σύστασης, 

• έλεγχος μικροβιακής ποιότητας - καταμέτρηση αποι¬ 
κιών στους 30*0, 

• ανίχνευση ανπβιοπκών, 

• έλεγχος θερμικής επεξεργασίας, 

• έλεγχος σημείου πήξης, 

• λοιπές αναλύσεις 

Γ. ΕΛΕΓΧΟΣ ΛΟΙΠΩΝ ΓΑΛΑΚΤΟΚΟΜΙΚΩΝ ΠΡΟΪΟ¬ 
ΝΤΩΝ 

• Προσδιορισμός χημικής σύστασης, 

• έλεγχος μικροβιακής ποιότητας, 

• ανίχνευση παθογόνων μικροοργανισμών 

• έλεγχος ποσοστού πρόσμιξης αγελαδινού, πρόβει¬ 
ου, γίδινου γάλακτος, 

• λοιπές αναλύσεις. 

Οι ανωτέρω έλεγχοι πραγματοποιούνται σύμφωνα με 
αναγνωρισμένες μεθόδους ρουτίνας ή και προτεινόμε- 
νους από τα αρμόδια όργανα της Ε.Ε. μεθόδους αναφο¬ 
ράς. 

8. Από τη δημοσίευση της παρούσας απόφασης κα- 
ταργείται η 294768/27-1 -1998 απόφαση του Υφυπουργού 
Γεωργίας «Παραχώρηση κατά χρήση στον ΕΛΟΓ Εργα¬ 
στηρίων του Υπουργείου Γεωργίας» (Β 102). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 1999 

Ο ΥΦΥΠΟΥΡΓΟΣ 

ΠΑΡΑΣΚΕΥΑΣ ΦΟΥΝΤΑΣ 

